Twee vas vir eksamenbedrogArgieffoto Ao. Mothemane Malefo, woordvoerder van die polisie, het gesê die polisie is Vrydag na die Rev MP Malatjie Primêre Skool ontbied. Eksamentoesighouers het die kandidatelys nagegaan en besef dat ŉ 24-jarige man in die matriekleerling, ŉ 22-jarige vrou, se plek opgedaag het om die eksamen af te lê. Die vrou was veronderstel om fisiese wetenskappe te skryf. Sy en die man is by die skool in hegtenis geneem. Albei staan tereg op ŉ aanklag van bedrog.